༄༅། །དཔའ་བོ་རིན་པོ་ཆེར་ཞུ་ཡིག །
༄༅། །དཀར་བསྟན་རྒྱས་པའི་དགེ་མཚན་མཁའ་སྣང་དུ། །དཀར་བའི་ལེགས་བྱས་
འབུམ་གྱིས་སྤུད་པའི་ཟླ། །དཀར་རྒྱུད་ཞལ་ལས་འོངས་བའི་བདུད་རྩིར་བཅས། །དཀར་བའི་
སྣང་བ་འབྱམས་སུ་ཀླས་སོ་ཞེས། །བསྔགས་པ་རྒྱ་མཚོས་མགྲིན་པ་བཀང་བྱས་ཏེ། །གཙུག་
ལག་རྒྱ་མཚོའི་དབང་ཕྱུག་གང་དེ་ཡི། །ཞབས་རྡུལ་རྒྱ་མཚོར་འཁུ་བའི་ཟབ་གསང་ཅན། །
སྲིད་པ་རྒྱ་མཚོ་སྐེམ་བྱེད་དེ་ཡི་དྲུང་། །
འཁོར་བའི་ཆུ་ཀླུང་མཐོང་བས་སྐྱི་གཡའ་ན། །བརྒལ་པར་ནུས་པའི་རེ་བ་རྒྱང་བསྲིངས་
བའི། །དགེ་ཚུལ་ལྟར་སྣང་ཆོས་ཀྱི་མིང་ཅན་དེས། །གུས་པ་སྙིང་པོར་བྱས་ནས་མཆིད་འདི་
གསོལ། །དེང་དུས་གང་གི་གཟུགས་ཀྱི་སྒྱུ་འཕྲུལ་སྐུ། །ཉེ་ཞོའི་འགྱུར་བ་ཡོངས་སུ་སྤངས་
མཛད་ནས། །འཆི་མེད་རྡོ་རྗེའི་གདན་ལ་བཞུགས་སོ་ཞེས། །སྙན་གྲགས་ཐུར་མ་བརྒྱ་པའི་
གདུགས་དཀར་པོ། །ལེགས་སོའི་དར་ཤམ་གཡས་སུ་འཁོར་བ་ཡི། །གྲིབ་མ་རིང་པོས་ནམ་
མཁའི་མཐའ་འགོངས་ན། །དད་ལྡན་འགའ་ཞིག་གདུང་བ་བསིལ་བའི་དཔལ། །ཡང་ཡང་ཐོབ་
ཅེས་སུ་ཞིག་ངོ་མཚར་བྱེད། །འདི་ན་ཐོས་དོན་བསམ་པས་གཞིག་ཀྱང་གོ་དོན་རི་བོང་རྭ་ལ་
ལྟ། །མ་ཎིའི་བཟླས་བརྗོད་ཁོ་ནར་ཕྱོགས་ཀྱང་དད་ཟས་སྨྱོ་ཆུས་ཡིད་ཚིག་པས། །ཐར་པའི་
ལམ་དུ་འགྲོ་བར་མི་བཟོད་མན་ངག་འཁར་པ་མ་མཆིས་ཕྱིར། །ལེགས་བྱས་གོམ་སྟབས་རྣམ་
པར་འཆོལ་འདི་བདག་ཚུལ་མ་སྦས་མངོན་སུམ་ལགས། །སྐབས་བབ་གསོལ་བར་འོས་པའི་
ཉིང་ཁུ་ནི། །གང་གིས་ཐུགས་བསྐྱེད་རྒྱ་ཆེན་དགོངས་མཛོད་ལ། །གསང་གསུམ་བཏང་སྙོམས་
གཟིམས་ཁྲི་ལས་བཞེངས་ཏེ། །བསྟན་འགྲོའི་ལང་ཚོ་འདི་ལ་གཟིགས་ཤིག་དང་། །མཁྱེན་
རབ་རལ་གྲི་བྱམས་པའི་ཞགས་ཐོགས་ཤིང་། །བརྟུལ་ཞུགས་དཔའ་བའི་སྟག་ལྤགས་ལེགས་
དཀྲིས་ནས། །རྟོག་ངན་ཕས་རྒོལ་སྐྱེ་བོ་འབྱེར་བྱེད་པ། །དཔའ་བོའི་མཚོན་གྱི་ངེས་གསང་
364

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱ་བོད་སྨན་སྦྱོར་ཐོར་བུའི་སྐོར།
མིན་ལགས་གྲང་། །འཆད་རྩོད་རྩོམ་པས་གཞན་སྡེ་ཟིལ་གནོན་ཞིང༌། །ཟླ་འོག་གཞོན་ནུའི་
གཉུག་མ་བྱང་ཆུབ་སེམས། །ཐུགས་སུ་བསྟར་སོགས་གཙུགས་ལག་ཕྲེང་བ་ཡི། །མཛད་བཟང་
སྒོ་འཕར་ཕྱེས་ན་ཅི་མ་རུང་། །བོད་མཁས་ཆར་ཆུ་ཕྱོགས་ན་ཅི་འཚལ་བ། །ཐུགས་ཀྱི་བུམ་
པར་སྐད་ཅིག་བཞེས་ནས་སླར། །དྭགས་བསྟན་པདྨའི་རྩ་བར་བྲན་པ་ཡིས། །ཕྱོགས་སུ་མངོན་
མཐོའི་ལང་ཚོ་རྒྱས་པར་མཛོད། །ཁྱད་པར་དཀོན་མཆོག་རྣམས་ཀྱིས་བདེན་སྟོབས་དང་། །
བདག་གི་ལྷག་བསམ་དཀར་བའི་བདེན་ཚིག་གིས།
དཔལ་དུ། །མཁའ་དང་མཉམ་པར་ཀཱ་ཡཱ་ཡུཥྚི་ར། །
།སྐྱེ་དགུའི་བཀྲ་ཤིས་རྫོགས་པའི་སྤྱི་